ไฟแนนเชียลไดเจสต์
วินเทจเร่งรับงานดันกำไรโต
29 ต.ค. 2565

วินเทจเร่งรับงานดันกำไรโต
บริษัท วินเทจ วิศวกรรม (VTE) ไตรมาสแรก สิ้นสุดวันที่ 30 ก.ย. 2554 มีกำไรสุทธิ 6.58 ล้านบาท กำไรต่อหุ้น 0.08 บาท เพิ่มขึ้น 276% จากช่วงเดียวกันของปีก่อนกำไรสุทธิ 1.75 ล้านบาท กำไรต่อหุ้น 0.03 บาท
บริษัทมีรายได้จากการดำเนินงานเพิ่มขึ้น 85 ล้านบาท หรือ 114.86% เนื่องจากมีการเร่งในการติดตั้งและส่งมอบงานโครงการใหญ่ 3 โครงการ คือ โครงการ The River, Thru ทองหล่อ และโครงการอาคารวิทยาศาสตร์ 4/2 มหาวิทยาลัยรังสิต รวม 3 โครงการรับรู้รายได้ในไตรมาสนี้ 90 ล้านบาท
ขณะที่อัตราค่าใช้จ่ายในการขายและบริหารลดลงจาก 12.40% ของรายได้จากการดำเนินงาน เป็น 6.81% ลดลงจากปีที่แล้ว 5.59% เนื่องจากปีก่อนเป็นปีที่บริษัทนำหุ้นเข้าตลาดหลักทรัพย์ ทำให้มีค่าใช้จ่ายในการประชาสัมพันธ์ ค่าใช้จ่ายในการส่งเสริมการขาย ค่าใช้จ่ายในการขายและบริหารอื่นๆ สูงกว่าปกติ
ตลท.เตือนผู้ลงทุนซื้อขาย GENW2
ตลาดหลักทรัพย์แห่งประเทศไทย (ตลท.) แจ้งว่า วันที่ 28 พ.ย. 2554 จะเป็นวันซื้อขายสุดท้ายของใบสำคัญแสดงสิทธิในการจองซื้อหุ้นสามัญของบริษัท เจนเนอรัล เอนจิเนียริ่ง ครั้งที่ 2 (GENW2) จึงเตือนนักลงทุนในการซื้อขาย
ทั้งนี้ กำหนดวันปิดสมุดทะเบียนเพื่อพักการโอนใบสำคัญแสดงสิทธิในวันที่ 2 ธ.ค. 2554 และใช้สิทธิครั้งสุดท้ายในวันที่ 23 ธ.ค. 2554 โดยจะมีการขึ้นเครื่องหมาย SP ห้ามการซื้อขายตั้งแต่วันที่ 29 พ.ย.23 ธ.ค. 2554 และกำหนดระยะเวลาแจ้งความจำนงในการใช้สิทธิในวันที่ 30 พ.ย.ธ.ค. 2554 และวันที่พ้นสภาพเป็นหลักทรัพย์จดทะเบียนของใบสำคัญแสดงสิทธิในวันที่ 24 ธ.ค. 2554
ไอซีซีขายหุ้นเบลเมซองทิ้ง
คณะกรรมการบริหารบริษัท ไอ.ซี.ซี. อินเตอร์เนชั่นแนล (ICC) มีมติเห็นชอบให้บริษัทขายหุ้นบริษัท เบล เมซอง (ประเทศไทย) ให้กับริษัท สรีราภรณ์ ทั้งหมดจำนวน 121,600 หุ้น หรือ 15.20% ของทุนจดทะเบียน ขายในราคาหุ้นละ 1 บาท เป็นเงิน 121,600 บาท
วัตถุประสงค์เพื่อลดภาระเงินลงทุนบริษัทที่มีผลการดำเนินงานขาดทุน ซึ่งปัจจุบันบริษัท เบล เมซอง มีผลขาดทุนสะสม 101.53 ล้านบาท ซึ่งบริษัทได้ตั้งสำรองด้อยค่าเต็มจำนวนแล้ว